रामनवमी की झांकियां निकलते समय पुलिस लाठीचार्ज के खिलाफ स्थानीय लोगों ने 17 अप्रैल को सड़कों पर उतरकर विरोध प्रदर्शन किया। पुलिस-प्रशासन के खिलाफ जमकर नारबाजी की गयी। सैकड़ों लोगों ने घूम-घूमकर शहर की दुकानें व दफ्तर बंद कराये। पुलिस ने बुधवार को रामनवमी के जुलूस पर लाठीचार्ज किया था। इसके विरोध में व्यवसायी समाज ने 17 को हाारीबाग बंद का आह्वान किया था। बंद को सफल बनाने के लिए सुबह से ही सड़कों पर व्यवसायी और कुछ दलों-संगठनों के लोग उतर पड़े थे। जुलूस का नेतृत्व नगरपालिका के नवनिर्वाचित उपाध्यक्ष मनीष कुमार जायसवाल, भाजपा के जिलाध्यक्ष हरिप्रकाश ओझा, बटेश्वर मेहता, टुनू गोप, राजकुमार लाल, झाविमो के शंकर पाठक आदि कर रहे थे। इस वजह से बंद प्रभावशाली रहा। आम जनजीवन प्रभावित हुआ। सड़कों पर गिने-चुने वाहन ही चले। 16 की नक्सली बंदी की वजह से 17 अप्रैल को लोग स्थिति सामान्य होने की प्रतीक्षा कर रहे थे।